
ҚАУЛЫ

2026жылғы 18қыркүйек №4399-26-00-2а/1157Қызылорда қаласы

Қызылорда облыстық сотының азаматтық істер жөніндегі сот алқасы құрамында
төрағалық етуші судьяЭ.Т.Ахметова,
судьялар С.Б.Абызбаева мен Н.Б.Еламановболып,
талап қоюшының өкілі Б.Б.Орынбековтың,
жауапкердің өкілі Т.А.Исмагуловтың,
үшінші тұлға Қызылорда облысының білім басқармасының «Мұрат Саламатов атындағы Қызылорда қызмет көрсету және сервис колледжі» коммуналдық мемлекеттік қазыналық кәсіпорнының өкілі Р.Б.Нурманованың,
үшінші тұлға жеке кәсіпкер Жеткерген Жолдасовна Ибрагимованың өкілі Д.Б.Әуелбековтың қатысуларымен,
Қызылорда облыстық сотының ғимаратында ашық сот отырысында,
Қызылорда облысының мамандандырылған ауданаралықэкономикалық сотының2026 жылғы 30маусымдағы шешіміне жауапкердің берген апелляциялық шағымы бойыншаталап қоюшы «Қызылорда облысының мемлекеттік сатып алубасқармасы» коммуналдық мемлекеттік мекемесінің жауапкер жеке кәсіпкер Айна Кенжалиевна Жубаткановаға жосықсыз өнімберуші деп танутуралыэлектронды азаматтықісті қарап,

АНЫҚТАДЫ:

Талап қоюшы өнім берушіні жосықсыз өнімберуші деп тану туралыталап қоюымен сотқа жүгініп, білім беру ұйымдарындатәрбиеленетін және білім алатын балаларды тамақтандыруды қамтамасыз етугебайланысты жарияланған конкурстық құжаттамаларда дұрыс емес ақпаратберуіне байланысты жауапкерді жосықсызөнімберуші деп тануды сұраған.
Қызылорда облысының мамандандырылған ауданаралық экономикалық сотының2026 жылғы 30 маусымдағы шешімімен талап қою қанағаттандырылып, жауапкер жосықсыз өнім беруші деп танылған.
Соттың шешімімен келіспеген жауапкер апелляциялық шағым беріп, онда талап қоюмен сотқа жүгіну тапсырыс берушіге міндеттелгендігін, жауапкердің ұсынған аспаз Р.А.Аимбетованың дипломын бүгінгі күні жалған деп айтуға келмейтіндігін, конкурс қорытындысы бойынша тиісті балдары берілгендігін, аспаз Р.А.Аимбетованың полиция басқармасына екінші рет берген жауабы мен бірінші сатыдағы сотта берген жауаптары дұрыс екендігін, куә К.С.Тунгышеваның жауабы мен сараптама қорытындысы назарға алынбағандығынкөрсетіп, шешімнің күшін жоюды, талап қоюды қанағаттандырусыз қалдыру туралы жаңа шешім қабылдауды сұраған.
Сот алқасы тараптардың түсініктемелерін тыңдап,іс құжаттарын зерттеп, апелляциялық шағым уәждерін талқылап, сот шешімі заңды әрі негізді қабылданғандықтан өзгеріссіз, апелляциялық шағым қанағаттандырусызқалдыруға жатады деп тапты.
Бірінші саты соты шешім қабылдағанда Қазақстан Республикасының Азаматтық процестік кодексінің (бұдан әрі - АПК) 427-бабында көрсетілген, апелляциялық тәртіппен сот шешімінің күшін жоюға не оны өзгертуге негіз болатын заңбұзушылықтарға жол бермеген.
Іс құжаттарынан анықталғандай, 2025 жылғы 26 қарашада талап қоюшымен №15758589-1 «Қызылорда облысының білім басқармасының Қызылорда қаласы бойынша білім бөлімінің «Әбубәкір Тыныбаев атындағы №11 мектеп-лицейі» коммуналдық мемлекеттік мекемесі (бұдан әрі - Мектеп)үшін балаларды тамақтандырудыұйымдастыру бойынша қызметтер конкурсы ұйымдастырылған.
Өзге әлеуетті өнім берушілермен бірге жауапкер де конкурсқа қатысу үшін өзінің өтінімін ұсынған.
2026 жылғы 10 қаңтардағы қорытындылар туралы хаттамаға сәйкес жеңімпазболып жеке кәсіпкер Жеткерген Жолдасовна Ибрагимоватанылған, екінші орынды жауапкер алған.
Жауапкердің қорытындылар туралы хаттамамен келіспей мемлекеттік сатыпалу веб-порталы арқылы талап қоюшыға жолдаған шағымдары талап қоюшымен қанағаттандырудан бас тарту туралышешім қабылданған.
Қызылорда облыстық сотының әкімшілік істер жөніндегі сот алқасының 2026 жылғы 27 сәуірдегі қаулысымен өзгеріссіз қалдырылған Қызылорда облысыныңмамандандырылған ауданарылық әкімшілік сотының 2026 жылғы 16 наурыздағы шешімімен жоғарыда көрсетілген қорытындылар туралы хаттама заңсыз деп танылып, күші жойылған, Мектеп пен жеке кәсіпкер Жеткерген Жолдасовна Ибрагимова арасында жасалған 2026 жылғы 22 қаңтардағы №970240004056/260015/00 қызмет көрсету туралы шарты жарамсыз деп танылған.
2026 жылдың 16наурызында үшінші тұлға жеке кәсіпкер Жеткерген Жолдасовна Ибрагимова талап қоюшыға арызын жолдап, онда жауапкермен конкурсқа ұсынған аспазшы үшінші тұлға Райхан Абилдаевна Аимбетованың дипломының шынайылығын тексеруді сұраған.
Талап қоюшы 2026 жылғы 17 наурыздағы хатымен жоғарыда көрсетілген диплом бойынша үшінші тұлғалар Қызылорда облысының білім басқармасының «Мұрат Саламатов атындағы Қызылорда қызмет көрсету және сервис колледжі» коммуналдық мемлекеттік қазыналық кәсіпорны (бұдан әрі - Колледж) мен Қызылорда облысының мәдениет, архивтер және құжаттама басқармасының «Қызылорда облыстық мемлекеттік архиві» коммуналдық мемлекеттік мекемесіне (бұдан әрі – Архив мекемесі)сұраныс жолданған.
Нәтижесінде, Колледж 2026 жылғы 19 наурыздағы №120 жауап хатында Р.А.Аимбетованың 1995-1996 жылдар аралығында №7 Училищесінде «Аспазшы» біліктілігі бойынша оқуға түскендігі және аталған біліктілік бойынша тіркеу №26, серия Г №218308 дипломымен тәмамдағандығы туралы нақты мәліметтердің жоқ екендігін хабарлаған.
Архив мекемесі 2026 жылғы 20 наурыздағы №01-60/53 ЗТ жауап хатымен №7 кәсіптік техникалық училищесінің (бұдан әрі-Училище) 1995-1996 жылдары жеке құрам бойынша бұйрықтары архивке сақталуға түспегендігіне байланысты, Р.А.Аимбетованың жоғарыда көрсетілген жылдардағы оқығанын анықтау мүмкіндігі жоқ екендігін хабарлаған.
Тиісінше, жауапкер тарапынан конкурстық құжаттамада дұрыс емесақпарат берілгені анықталған.
«Білім туралы»Қазақстан Республикасының 2007 жылғы 27 шілдедегіЗаңының 2-бабының 3-бөлігінің 2-тармағына сәйкес, ҚазақстанРеспубликасының білім беру саласындағы заңнамасымен реттелген құқықтыққатынастарға мемлекеттік орта білім беру ұйымдарында, қосымша білімберетін мектептен тыс ұйымдарда білім алушыларды тамақтандырудыұйымдастыру бойынша көрсетілетін қызметтерді, тауарларды, сондай-ақмемлекеттік мектепке дейінгі ұйымдарда, жетім балалар мен ата-анасыныңқамқорлығынсыз қалған балаларға арналған білім беру ұйымдарында,техникалық және кәсіптік, орта білімнен кейінгі білім беру ұйымдарындатәрбиеленетін және білім алатын балаларды тамақтандыруды қамтамасызетуге байланысты тауарларды сатып алу бөлігінде ҚазақстанРеспубликасының мемлекеттік сатып алу туралы заңнамасының күшіқолданылмайтыны бекітілген.
Қазақстан Республикасы Білім және ғылым министрінің 2018 жылғы 31қазандағы №599 бұйрығымен «Мемлекеттік орта білім беру ұйымдарында,мектептен тыс қосымша білім беру ұйымдарында білім алушылардытамақтандыруды ұйымдастыру бойынша көрсетілетін қызметтерді,тауарларды, сондай-ақ мемлекеттік мектепке дейінгі ұйымдарда, жетімбалалар мен ата-анасының қамқорлығынсыз қалған балаларға арналған білімберу ұйымдарында, техникалық және кәсіптік, орта білімнен кейінгі білім беруұйымдарында тәрбиеленетін және білім алатын балаларды тамақтандырудықамтамасыз етуге байланысты тауарларды жосықсыз берушілердің (әлеуеттіөнім берушілердің) тізбесін қалыптастыру қағидалары» (бұдан әрі – Қағида)бекітілген.
Қағида талаптарына сәйкес біліктілік талаптары бойынша дұрыс емесақпарат берген өнім берушілер жозықсыз өнім берушілер тізбесіне сотшешімімен енгізіледі.
Жауапкердің конкурс бойынша жеңімпазбен мемлекеттік сатып алу шарты жасалғаннан кейін әлеуетті өнім берушіні жосықсыз қатысушы деп тану жөнінде тек тапсырыс беруші, яғни мектеп беруі тиіс деген уәжі қабылдануға жатпайды.
Себебі, конкурсты ұйымдастыратын мектеп емес және өзге әлеуетті өнім берушілердің құжаттарын тексеретін де мектеп емес.
Қорытындылар туралы хаттама заңсыз деп танылып, күші жойылса,Мектеп пен жеке кәсіпкер Жеткерген Жолдасовна Ибрагимова арасында жасалған қызмет көрсету туралы шарты жарамсыз деп танылған.
Сонымен қатар, Қағиданың 5-тармағында конкурсты ұйымдастырушы (тапсырыс беруші)осы Қағидалардың 4-тармағының 1), 2), 3)тармақшаларында қарастырылғанжағдайларда мемлекеттік орта білім беру ұйымдарында, мектептен тысқосымша білім беру ұйымдарында білім алушыларды тамақтандырудыұйымдастыру бойынша көрсетілетін қызметтерді, тауарларды, сондай-ақмемлекеттік мектепке дейінгі ұйымдарда, жетім балалар мен ата-анасыныңқамқорлығынсыз қалған балаларға арналған білім беру ұйымдарында,техникалық және кәсіптік, орта білімнен кейінгі білім беру ұйымдарындатәрбиеленетін және білім алатын балаларды тамақтандыруды қамтамасыз етугебайланысты тауарларды беруші (әлеуетті берушінің) тарапынан бұзушылықфактілерін білген күнінен бастап күнтізбелік отыз күннен кешіктірмей өнімберушіні жосықсыз өнім беруші деп тану туралы сотқа жүгінетіні көрсетілген.
Сонымен қатар, Колледждің өкілі сот отырысында 1996 жылы аспазшы мамандығы оқытылмағандығын да атады.
Бірінші саты сотында куә ретінде жауап берген К.С.Тунгышева жауабында Р.А.Аимбетованың 1995-1996 жылдары студент ретінде оқығандығын айта алмаған, сол жылдары дипломдар Қазақ Кеңестік Социалистік Республикасынан қалған бланкаларға толтырылып берілгендігін, тіпті 1999 жылды қоса алған мерзімге дейін берілді деген жауабы қабылдануға жатпайды, себебі Колледждің мұғалімінің өкілеттігіне студенттерге диплом дайындау, дипломдарды толтыру кірмейді, мұғалім студенттерге білім берумен қатар, олардың тәрбиесіне және қауіпсіздігіне жауапты.
Сол сияқты, Қызылорда Сот сараптамалары институтының 2026 жылғы 25 мамырдағы №29 маман қорытындысы бойынша, Р.А.Аимбетованың дипломының шынайылығын тексеру үшін зерттеуге үлгі ретінде алынған 1993, 1994 жылғы дипломдардың шынайы екендігіне жауапкермен бірінші сатыдағы сотқа дәлелдер сотқа ұсынылмаған.
«Қазақ Кеңестік Социалистік Республикасының мемлекеттік егемендігі туралы» декларация 1990 жылғы 25 қазанда қабылданған.
Ал Қазақстанның негізгі мемлекеттік нақыштары Ту мен Елтаңба 1992 жылы 4 маусымда ресми түрде бекітілген.
Сәйкесінше, бірінші сатыдағы соттың жауапкермен конкурстық құжаттамаларда дұрыс емес ақпаратберу фактісін анықтап, тараптардың уәждеріне дұрыс құқықтық баға беріп заңды шешім қабылдаған.
Сол себепті сот алқасы бірінші саты соты негізді әрі заңды шешім қабылдаған деп танып, сот шешімі өзгеріссіз, апелляциялық шағым қанағаттандырусыз қалдыруға жатады деген тұжырымға келді.
[bookmark: _GoBack]АПК-нің 424-бабыныңбірінші бөлігінің 1) тармақшасын, 426, 431, 434-баптарын басшылыққа алып, сот алқасы 

ҚАУЛЫ ЕТТІ:

Қызылорда облысының мамандандырылған ауданаралықэкономикалық сотының 2026 жылғы 30 маусымдағы шешімі өзгеріссіз, жауапкержеке кәсіпкер Айна Кенжалиевна Жубатканованың апелляциялық шағымы қанағаттандырусыз қалдырылсын.
Қаулы жария етілген күннен бастап заңды күшіне енеді.
Қаулыға тараптар, іске қатысатын тұлғалар, сот актілерінде мүдделері қозғалатын басқа да тұлғалар мен олардың өкілдері, прокурорҚазақстан Республикасының Азаматтық процестік кодексінің 434-436, 440, 441-баптарының талаптарын сақтай отырып, қаулы заңды күшіне енген күннен бастап алты ай ішінде Қазақстан Республикасының Азаматтық істер жөніндегікассациялық сотына кассациялық шағым,прокурор наразылық беруге құқылы.


Төрағалық етуші							Э.Т.Ахметова

Судьялар								С.Б.Абызбаева

								Н.Б.Еламанов

Көшірме дұрыс, судья                                                         Н.Б.Еламанов

